**Statisztikai adatszolgáltatáshoz szükséges regisztráció az MNB ERA rendszerén belül működő Statisztikai és felügyeleti integrált befogadó rendszeren (STEFI) használatához**

Az MNB adatszolgáltatások befogadására szolgáló rendszere, a STEFI rendszer az ERA rendszer **Adatszolgáltatás szolgáltatásán** keresztül érhető el.

ERA rendszer elérhetősége az MNB honlapján: <https://era.mnb.hu/ERA.WEB/>

Az ERA rendszer használatának előfeltétele az adatszolgáltató képviseletére, az adatszolgáltató cégjegyzésre jogosult képviselője/képviselői által **a meghatározott** **elektronikus úton** kijelölt természetes személy **regisztráció során történő azonosítása**.

Regisztráció: <https://era.mnb.hu/ERA.WEB/RegDb/Registration>

A regisztráció részletes folyamatát az ERA rendszer felületén elérhető „Súgó” tartalmazza. További kérdéseikkel **a NISZ Zrt. által működtetett Helpdesk**-et kereshetik az **mnb@1818.hu** email címen vagy a (06-1)**550-1853**-as telefonszámon.

A jegybanki és a jegybanki dimenzionált adatszolgáltatások teljesítéséhez **felhasználónév-jelszó alapú regisztráció elegendő**. A regisztráció során amennyiben kizárólag ilyen adatszolgáltatási kötelezettségük van, ezt a típust kell kiválasztani (igény esetén és a szükséges elektronikus aláíró tanúsítvány birtokában a tanúsítványos regisztrációs típus is választható, ezzel is teljesíthető az adatszolgáltatás).

1. A regisztrációs folyamat első szakasza a felhasználó személy regisztrációja, majd a képviselt intézmény megadása következik (amely intézmény az adatszolgáltatást önmaga nevében vagy más, adatszolgáltatásra kötelezett intézmény nevében beküldi), végül az adott intézmény estén kiválasztandók a szükséges jogkörök.
2. A **jogkörök közül** statisztikai adatszolgáltatás beküldése esetén az **Adatszolgáltatás és a Postaláda szolgáltatás** választása elegendő.
3. A jogkörök választásánál az adott intézmény és szolgáltatás vonatkozásában **első regisztráló** felhasználó **automatikusan „admin” jogot szerez**, minden **további felhasználó** pedig **képviseleti vagy admin jog közül választhat**. (Az MNB által jóváhagyott admin joggal rendelkező felhasználónak lehetősége lesz további képviselőket jóváhagyni, illetve a STEFI rendszerben jogosultságokat kezelni, értesítéseket kérni, küldeménynaplót kezelni. A felsorolt funkciókat a képviseleti joggal rendelkező felhasználó nem kezelheti.)
4. A regisztráció véglegesítését követően automatikusan **aktivációs kódot** küld a rendszer. A sikeres aktiválást követően az Adatvédelmi tájékoztató elfogadása szükséges.
5. A regisztráció utolsó lépése a **regisztrációs adatlap letöltése** **és beküldése meghatározott elektronikus csatornán** (elektronikus aláíró tanúsítvánnyal történő hitelesítés esetén az ERA rendszeren keresztül, minden más esetben MNB002-es ANYK űrlapon Cégkapun) **jóváhagyás érdekében** (Az adatlapot kinyomtatni és kézzel aláírni nem kell!)

A regisztráció jóváhagyásához a regisztrációs adatlap eredeti elektronikus példányát el kell juttatni az MNB részére elektronikus úton: ERA rendszeren beküldve, vagy az MNB002-es ÁNYK nyomtatványon Cégkapun keresztül.

ERA rendszeren csak az adatszolgáltató **cégjegyzésre jogosult képviselője által elektronikusan aláírt** regisztrációs adatlap küldhető be.

A felhasználónév-jelszó alapú regisztráció jóváhagyásához szükséges az ERA rendszerből letöltött regisztrációs adatlap eredeti, pdf formátumú példányát az adatszolgáltatásra kötelezett intézmény Cégkapuján beküldeni.

Amennyiben a felhasználó személy a regisztráció során nem az adatszolgáltatásra kötelezett intézményt képviseli – azaz a regisztrációs adatlapon képviselt intézményként nem az adatszolgáltatásra kötelezett intézmény neve szerepel, hanem az adatszolgáltatást más nevében beküldő intézményé -, ebben az esetben a Regisztrációs adatlapot jóváhagyás érdekében a képviselt intézmény Cégkapuján be kell küldeni jóváhagyás érdekében, továbbá az „**Adatlap más küldő intézmény általi adatszolgáltatás teljesítés esetére**” (a továbbiakban: Másküldős adatlap) című dokumentum kitöltött, cégszerűen aláírt példányát az adatszolgáltatásra kötelezett intézmény Cégkapuján ugyancsak meg kell küldeni MNB002-es ANYK nyomtatványhoz csatoltan.

Az MNB002-es nyomtatvány az MNB honlapjáról is letölthető: <https://era.mnb.hu/ERA.WEB/contents/anyk>

Egy felhasználó személy egy regisztrációval több intézményt is képviselhet. Amennyiben a regisztráló felhasználó személy valamely könyvelőiroda dolgozójaként több adatszolgáltatásra kötelezett intézmény adatszolgáltatását kívánja beküldeni, és a regisztráció során admin jogot igényel, akkor a regisztráció kétféle módon is megtehető:

1. a felhasználó személy képviselt intézményként kiválaszthatja külön-külön (egy regisztráció során többet is egyszerre) azokat az intézményeket, amelyekre vonatkozóan adatszolgáltatást kíván beküldeni – ebben az esetben minden intézménynél jogkörként kiválasztandó az Adatszolgáltatás szolgáltatás és a Postaláda szolgáltatás; a regisztrációs adatlapot ebben az esetben minden képviselt (adatszolgáltatásra kötelezett) intézmény Cégkapuján külön-külön be kell küldeni a fent leírtak szerint jóváhagyás érdekében;
2. a felhasználó személy képviselheti a könyvelő irodát, amelynél dolgozik, és amely mint küldő intézmény áll kapcsolatban az adatszolgáltatásra kötelezett intézményekkel – ebben az esetben a regisztráció során csak a könyvelőirodát kell képviselt intézményként kiválasztani, szintén az Adatszolgáltatás szolgáltatás és a Postaláda szolgáltatás választandó jogkörként, és a regisztrációs adatlapot ebben az esetben a képviselt intézmény Cégkapuján kell beküldeni, továbbá az adatszolgáltatásra kötelezett intézmény Cégkapuján, MNB002-es ANYK nyomtatvány csatolmányaként az ún. Másküldős adatlapot is be kell küldeni, kitöltést követően.

A b) pontban leírt regisztráció esetén, tehát ha valamely adatszolgáltatásra kötelezett intézmény nem a saját nevében teljesíti a kötelezettségét, hanem helyette más intézmény – pl. könyvelő cég – küldi be az adatszolgáltatást, az MNB kérésére összerendeli rendszereiben az adatszolgáltatásra kötelezett és az adatszolgáltatást beküldő intézményt. Ennek megtételét az ún. Másküldős adatlap kitöltésével kell kérni az MNB-től a fent leírtak szerint beküldve.

A Másküldős adatlap az MNB honlapján itt érhető el: <https://www.mnb.hu/statisztika/informaciok-adatszolgaltatoknak/stefi>

A regisztrációs folyamatot részletesen bemutató kisfilmet „**Felhasználónév-jelszó alapú regisztráció és aktiváció**” címmel az alábbi linken érhetik el:

<https://www.mnb.hu/statisztika/informaciok-adatszolgaltatoknak/stefi/oktatoanyagok>

**Adatlap más küldő intézmény általi adatszolgáltatás teljesítés esetére**

Amennyiben egy intézmény más, adatszolgáltatásra kötelezett intézmény helyett és megbízásából kíván adatszolgáltatást küldeni az MNB ERA rendszerén belül működő Statisztikai és felügyeleti integrált befogadó rendszeren (STEFI) keresztül, a küldő – adatszolgáltató intézmények összerendelése érdekében szükséges az alábbi adatokat megadni.

Beküldő intézmény törzsszáma:

Beküldő intézmény megnevezése:

Adatszolgáltatásra kötelezett intézmény törzsszáma:

Adatszolgáltatásra kötelezett intézmény megnevezése:

Adatszolgáltatások MNB azonosító kódja:

Kelt: …………………………………….

Az adatlapot az MNB002-es ÁNYK nyomtatványon az adatszolgáltatásra kötelezett intézmény Cégkapuján keresztül kell eljuttatni az MNB részére.